Βιογραφίαι των εν τοις γράμμασι διαλαμψάντων Ελλήνων από της καταλύσεως της βυζαντινής αυτοκρατορίας μέχρι της ελληνικής εθνεγερσίας

Το βιβλίο Νεοελληνική Φιλολογία: Βιογραφία των εν τοις γράμμασι διαλαμψάντων Ελλήνων, από της καταλύσεως της Βυζαντινής Αυτοκρατορίας μέχρι της Ελληνικής εθνεγερσίας (1453-1821) είναι έργο του Έλληνα ιστορικού Κωνσταντίνου Σάθα. Βραβεύθηκε στον φιλολογικό διαγωνισμό του Εθνικού Πανεπιστημίου το 1867.

Στις αρχές του 19ου αιώνα ο Γεώργιος Ζαβίρας από την Σιάτιστα συγκέντρωσε τις βιογραφίες των Ελλήνων λογίων που άκμασαν την εποχή μετά την Άλωση της Κωνσταντινούπολης. Το χειρόγραφό του έμεινε ανέκδοτο. Το 1812 η Ιόνιος Ακαδημία συνέταξε ένα ερωτηματολόγιο το οποίο απηύθυνε στους σοφούς και μορφωμένους Έλληνες με σκοπό την συστηματική μελέτη. Ακόμα αργότερα, το 1865 το Εθνικό Πανεπιστήμιο πρότεινε ως θέμα του Ροδοκανάκειου Διαγωνισμού την έρευνα της ιστορίας της Ελληνικής παιδείας από την άλωση της Κωνσταντινουπόλεως μέχρι το 1821 και συνέταξε εκ νέου ερωτηματολόγιο. Ο Κωνσταντίνος Σάθας συγκέντρωσε το πλούσιο υλικό, το οποίο είχε συλλέξει από τις μελέτες του και από περιοδείες από όλη την Ελλάδα και την Ευρώπη. Το βιβλίο έλαβε μέρος στον διαγωνισμό αποσπώντας το πρώτο βραβείο στις 7 Μαΐου 1867. Το βιβλίο εκδόθηκε το 1868 στην Αθήνα και έκτοτε επανεκδόθηκε πολλές φορές.

Οι βιογραφίες των λογίων Ελλήνων παρατίθενται χρονολογικά από τον 15ο και μέχρι τον 19ο αιώνα. Κάθε βιογραφία συνοδεύεται όσο το δυνατόν με κατάλογο των συγγραμμάτων, και στοιχεία περί εκδόσεως ή τόπου εύρεσης αυτών.

Το έργο είναι το πρώτο και πλήρες έργο του είδους του στην νεώτερη ιστορία της Ελλάδας, αποτελεί την βάση της νεοελληνικής φιλολογίας.

Ο Σάθας συνέχισε το έργο του με το «Νεοελληνικής Φιλολογίας Παράρτημα»Κωνσταντίνος N. Σάθας (πραγματικό όνομα Κωνσταντίνος Σαθόπουλος, Αθήνα 1842 - Παρίσι 1914) , Bλάσης Γ. Ρασσιάς, ανακτήθηκε 15/1/2012 που εξέδωσε ο ίδιος το 1870Νεοελληνικής φιλολογίας παράρτημα : Ιστορία του ζητήματος της νεοελληνικής γλώσσης / Κ. Ν. Σάθα., 1870, Εν Αθήναις, Εκ της Τυπογραφ. των τέκνων Ανδρέου Κορομηλά, όπως αναφέρει στην εισαγωγή: «Μέρος της υπό του Εθνικού Πανεπιστημίου βραβευθείσης εν έτει 1867 συγγραφής μου απετέλει και η δημοσιευόμενη περί Νεοελληνικής Γλώσσης ιστορική διατριβή». Ακολούθησαν επίσης και έργα άλλων συγγραφέων και ιστοριοδιφών φιλολόγων, όπως του Δημήτριου Βικέλα, του Ανδρόνικου Δημητρακόπουλου, του Αναστάσιου Πολυζωίδη, του Αλέξανδρου Ρίζου Ραγκαβή και άλλων.
 Πηγές 


 Παραπομπές 

 Εξωτερικοί σύνδεσμοι 
 Πανεπιστήμιο της Καλιφόρνιας - Διαδικτυακή σύνδεση

Κατηγορία:Βιβλία Αναφοράς
Κατηγορία:Φιλολογία